Chrám-pamätník svätých Cyrila a Metoda a svätého Alexandra Nevského

Chrám-pamätník svätých Cyrila a Metoda a svätého Alexandra Nevského () je pravoslávny chrám z konca 19. storočia nachádzajúci sa v centrálnej časti mesta Plovdiv v Plovdivskej oblasti v južnom Bulharsku.TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 567 – 568. (po bulharsky)KALINKOVA, Penka. Poznatijat nepoznat Plovdiv. Plovdiv : Obština Plovdiv – Rakursi OOD. 2018. 66 s. ISBN 9789548852845. S. 32. (po bulharsky)RAJČEVSKI, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas“. 2017. 474 s. ISBN 9789544915537. S. 440. (po bulharsky)MINEVA-MILČEVA, Julija; ALEKSANDROVA, Elizaveta. Pătevoditel na kultovata architektura v Bălgarija – Christijanski, evrejski, miusulmanski pametnici – Čast părva: Zapadna Bălgarija. Sofia : Bălgarsko nacionalno nasledstvo – Ferdinandeum. 2006. 494 s. ISBN 9789549169430. S. 348. (po bulharsky)KOLEKTÍV AUTOROV. Enciklopedija – sveštenite mesta na Bălgarija. Sofia : Bălgarska akademija na naukite – Naučnoinformacionen centăr „Bălgarska enciklopedija“. 2022. 706 s. ISBN 9786191953271. S. 515 – 516. (po bulharsky)PIŽEV, Aleksandăr; LINKOV, Krasimir. Orthodox Churches in Plovdiv. Plovdiv : Lettera. 2004. 152 s. ISBN 9545165243. S. 101 – 106. (po anglicky)KOEVA Margarita; JOKIMOV, Petăr; STOILOVA, Ľubinka. 2000 godini christijanstvo - Pravoslavni chramove po bălgarskite zemi. Sofia : Akademično izdatelstvo "Prof. Marin Drinov". 2002. 540 s. ISBN 9544308792. S. 400. (po bulharsky)PIŽEV, Aleksandăr; LINKOV, Krasimir. Orthodox Churches in Plovdiv. Plovdiv : Lettera. 2004. 152 s. ISBN 9545165243. S. 141. (po anglicky)

 Iné názvy 
Chrám je známy aj ako Chrám svätých Cyrila a Metoda a svätého Alexandra Nevského (), Chrám svätých Cyrila a Metoda (), alebo Chrám svätého Alexandra Nevského ().

 Lokalita 
Chrám leží v centrálnej časti mesta Plovdiv na križovatke ulíc „Chan Kubrat“ () a „Četvrti januari“ () oproti budove bývalého Plovdivského mužského gymnázia.

 Dejiny a súčasnosť 
Po skončení Rusko-tureckej osloboditeľskej vojny sa pomerne veľká časť plovdivských Turkov odsťahovala na územie dnešného Turecka. Na mieste ich dvoch bývalých štvrtí, ktorých názvy boli „Tabak chisar“ a „Kaja medžid“ sa tak presťahovalo množstvo Bulharov, predovšetkým z miest Koprivštica, Klisura, Kalofer a Panagiurište, kde tak vyrástla nová bulharská štvrť nazvaná „Koprivštkata“. Práve títo noví obyvatelia Plovdivu stoja za výstavbou chrámu svätých Cyrila a Metoda, ale napríklad aj susednej rovnomennej školy, ktorá bola otvorená dva roky po ukončení výstavby chrámu.

Spočiatku kresťanskí obyvatelia novej štvrti Koprivštkata navštevovali Katedrálu Zosnutia Bohorodičky, ktorá sa nachádza v úpätí neďalekého pahorku Taksim tepe, tá však nepostačovala počtu veriacich, ktorí ju navštevovali a pri liturgiách bol chrám často preplnený. Obyvatelia štvrte tak prišli v roku 1881 s víziou výstavby vlastného chrámu. 

11. mája 1881 v deň svätých apoštolov Cyrila a Metoda sa stretli prominentní obyvatelia štvrte Ivan a Velička Ličevovi, Duško Kesjakov, Simeon Gruev a Dočo Čipev pôvodne z Koprivštice, ako aj Minko Toskov a Părvan Stoev pôvodne z Kaloferu a ustanovili výkonnú komisiu pre výstavbu nového chrámu. Bolo zároveň rozhodnuté, že chrám bude zasvätený patrónom Bulharska Cyrilovi a Metodovi, ako aj ruskému veľkoniežaťu, svätému Alexandrovi Nevskému, ktorý bol patrónom ruského cára Alexandra II., osloboditeľa Bulharska. Vzápätí sa začalo aj so zbierkou finančných prostriedkov na výstavbu. Tento plán sa stretol s nadšením nielen zo strany obyvateľov štvrte, ale celého Plovdivu, ako aj niekoľkých blízkych sídiel a z tohoto dôvodu bolo nakoniec rozhodnuté, že namiesto výstavby malého farského chrámu pre potreby lokálnych obyvateľov štvrte, bude postavený veľký chrám dedikovaný pamiatke oslobodenia Bulharska.

Základný kameň bol položený presne rok od založenia komisie na výstavbu, teda 11. mája 1882. Pri tejto príležitosti plovdivský metropolita Panaret odslúžil slávnostnú svätú liturgiu a celej ceremónie sa zúčastnil aj generálny guvernér Východnej Rumélie Aleksandăr Bogoridi. V ten istý rok sa začalo aj so samotnou výstavbou pod vedením architekta Josefa Schnittera, ktorá bola nakoniec ukončená v lete roku 1884. Chrám bol následne vysvätený 25. augusta 1884 v deň letného cirkevného sviatku Alexandra Nevského.

Budova bola čiastočne poškodená v dôsledku Čirpanského zemetrasenia v roku 1928. Bola následne reštaurovaná, ale navždy prišla o niektoré ornamentálne prvky výzdoby na vonkajšej fasáde.

 Charakteristika 
Chrám je memoriálnym chrámom venovaným Oslobodeniu Bulharska a ruskému cárovi Alexandrovi II. Je prvým pamätníkom postaveným na území Bulharska, ktorý je venovaný Oslobodeniu Bulharska,. 

Autorom projektu chrámu je architekt  českého pôvodu Josef Schnitter, ktorý bol v tom čase hlavným architektom mesta Plovdiv.

Budova je postavená v štýle ruského neoklasicizmu. Pri návrhu veže chrámu sa Josef Schnitter inšpiroval vežou Chrámu svätého Izáka v Petrohrade.

Fasáda budovy je zdobená početnými arkiermi a pilastrami, ktoré sú doplnené piliermi s hlavicami zhotovenými v iónsko-korintskom štýle. 

Chrám má celkovo tri vchody, ktoré sa nachádzajú v centrálnej časti severnej, južnej a západnej fasády budovy. Pred každým z vchodov sa nachádza masívny portikus podopieraný mohutnými stĺpmi a zakončený trojuholníkovým frontónom. Severný portikus aj vchod ostali v pôvodnom vzhľade, ale portiky pred južným a západným vchodom do chrámu boli neskôr prestavané na predsiene.

Usporiadaním je chrám s charakteristikami typickými pre chrámy východnej ortodoxnej cirkvi postavený ako trojloďová bazilika s centrálne umiestnenou kupolou a jednou apsidou na východnej strane. Okrem hlavnej centrálnej kupoly sa na chráme nachádzajú ešte dve menšie kupoly. Bočné lode chrámu sú od hlavnej lode oddelené ôsmimi korintskými stĺpmi. Apsida v oltárnej časti chrámu je vysoká a siaha až po strechu budovy.

Interiér chrámu je zdobený freskami a ornamentami, ktoré sú dielom umelca Dečka Mandova.

 Ikonostas a ikony 

Ikonostas je zhotovený rovnako ako aj chrám v klasicistickom slohu.

Veľkú hodnotu majú predovšetkým ikony v hlavnom rade na ikonostase, ktoré sú dielom významného bulharského umelca, maliara ikon a revolucionára Georgiho Dančova, ktorý sa prisťahoval do Plovdivu po oslobodení Bulharska v roku 1878. Ide o ikony predstavujúce Ježiša Krista, svätú Bohorodičku, svätých Cyrila a Metoda a svätého Alexandra Nevského zhotovené v rokoch 18841885. Ďalšou hodnotnou ikonou je ikona zobrazujúca Dobrého pastiera, z roku 1893, ktorej autorom je brat Georgiho Dančova, Nikola Dančov.

Významné sú aj ikony vyrobené v rokoch 18531857 a v roku 1867, ktoré zobrazujú rôzne biblické výjavy (narodenie Krista, útek do Egypta, klaňanie sa mudrcov a iné) a ktoré sú s najväčšou pravdepodobnosťou dielom významného ikonopiscu Nikolu Odrinčanina.

 Patrocínium 
Chrám je zasvätený svätým Cyrilovi a Metodovi ako aj svätému Alexandrovi Nevskému.

 Chrámové sviatky  

 11. mája – deň svätých apoštolov Cyrila a Metoda
 23. novembra – sviatok svätého Alexandra Nevského

 Malé chrámové sviatky 

 14. februára – sviatok Zosnutia svätého Cyrila Slovanobulharského
 6. apríla – sviatok Zosnutia svätého Metoda Slovanobulharského
 30. augusta – slávi sviatok Prenesenia reliktov svätého Alexandra Nevského z Vladimiru do Peterburgu

 Zaujímavosť 
 Ide o jediný chrám na území Bulharska postavený v štýle ruského neoklasicizmu s tromi kupolami.

 Galéria 

 Referencie 

 Iné projekty 

Kategória:Pravoslávne chrámy v Bulharsku
Kategória:Kostoly postavené po oslobodení Bulharska
Kategória:Kultúrne pamiatky v Bulharsku
Kategória:Stavby v Plovdive
Kategória:Chrámy zasvätené Alexandrovi Nevskému
Kategória:Kostoly zasvätené svätým Cyrilovi a Metodovi
Kategória:Architektúra z 1884
Kategória:Pamätníky v Bulharsku
Kategória:Neoklasicistické stavby v Bulharsku